കടല്കയറ്റത്തിന് ശാശ്വതമായ പരിഹാരം വേണം : ഹൈക്കോടതി കൊച്ചി: കേരളത്തിന്റെ തീരമേഖലയില് കടല് കയറുന്നത് ഒഴിവാക്കാന് കേന്ദ്ര, സംസ്ഥാന സര്ക്കാരുകള് ഒരുമിച്ചു പ്രവര്ത്തിച്ച് ഒരു ശാശ്വത പരിഹാരം കണ്ടെത്തണമെന്ന് ഹൈക്കോടതി നിര്ദേശം. ആലപ്പുഴയിലെ കൃപാസനം കോസ്റ്റല് മിഷന് ഡയറക്ടര് റവ. ഡോ. വി.പി. ജോസഫ് വലിയവീട്ടില് നല്കിയ ഹര്ജിയില് തീരമേഖലയോടും തീരദേശത്ത് താമസിക്കുന്നവരോടും സര്ക്കാരുകള് അവഗണന കാട്ടുന്നതായി ചൂണ്ടിക്കാട്ടിയിരുന്നു. ഇതിനാലാണ് ഹൈ കോടതി ഈ തീരുമാനം എടുത്തത്. കൂടാതെ കേരളത്തിലെ തീരദേശ പരിപാലനത്തിനു നാഷണല് സെന്റര് ഫോര് എര്ത്ത് സയന്സ് സ്റ്റഡീസ് തയാറാക്കിയ കരട് റിപ്പോര്ട്ട് ചീഫ് സെക്രട്ടറി പരിശോധിച്ച് കഴിഞ്ഞ് മാത്രമേ കേന്ദ്ര പരിസ്ഥിതി മന്ത്രാലയത്തിനു സമര്പ്പിക്കാവ് എന്നും നിര്ദേശിച്ചിട്ടുണ്ട്.